
Nolikuma 8. pielikums

Atklāta konkursa
“Miera ielas posma, no Zemeņu ielas līdz Aizsargu ielas rotācijas aplim, pārbūves darbu būvuzraudzība, Jelgavā”
Identifikācijas Nr. JVP 2026/91/AK

LĪGUMA PROJEKTS
Ūdensapgādes tīklu izbūves darbu būvuzraudzība Miera ielas posmam, no Zemeņu ielas līdz Bauskas ielai, Jelgavā

Jelgavā								 2026.gada __.__________ /vai
dokumenta datums ir tā elektroniskās parakstīšanas datums


	Sabiedrība ar ierobežotu atbildību “JELGAVAS ŪDENS”, reģistrācijas Nr.41703001321, juridiskā adrese Ūdensvada iela 4, Jelgava, LV-3001, tās valdes locekļa Edgara Līča personā, kurš rīkojas saskaņā ar  statūtiem (turpmāk – Pasūtītājs) no vienas puses, un
Jelgavas valstspilsētas pašvaldība, reģistrācijas Nr. 40900039904, Jelgavas valstspilsētas pašvaldības iestādes “Centrālā pārvalde”, reģistrācijas Nr.90000042516, juridiskā adrese Lielā iela 11, Jelgava, LV-3001, personā, kuru pārstāv Jelgavas valstspilsētas pašvaldības izpilddirektore Irina Malahovska, kura rīkojas saskaņā ar Jelgavas valstspilsētas pašvaldības 2023.gada 23.februāra saistošajiem noteikumiem Nr.23-1 “Jelgavas valstspilsētas pašvaldības nolikums” (turpmāk – Projekta īstenotājs) no otras puses, un
Uzņēmēja nosaukums, reģistrācijas numurs, tās pilnvarotā pārstāvja Vārds Uzvārds personā, kurš/-a rīkojas, saskaņā ar dokumenta nosaukums (turpmāk – Izpildītājs), no trešās puses, visi kopā/atsevišķi saukti Puses/Puse, 
saskaņā ar atklāta konkursa “Miera ielas posma, no Zemeņu ielas līdz Aizsargu ielas rotācijas aplim, pārbūves darbu būvuzraudzība, Jelgavā”, identifikācijas Nr. JVP 2026/91/AK (turpmāk – Atklāts konkurss) rezultātiem un Izpildītāja iesniegto piedāvājumu Atklātam konkursam (turpmāk – Izpildītāja piedāvājums), 
lai īstenotu Eiropas Savienības kohēzijas politikas programmas 2021.- 2027. gadam 3.1.1. specifiskā atbalsta mērķa “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” 3.1.1.5. pasākuma “Nacionālas nozīmes centru maģistrālo ielu un esošo maršrutu attīstība” īstenošanas noteikumu atlases kārtas projektu “Miera ielas posma, no Zemeņu ielas līdz Aizsargu ielas rotācijas aplim, pārbūve, Jelgavā”, noslēdz šādu līgumu (turpmāk – Līgums):

1. [bookmark: _Toc154971714][bookmark: _Toc164646940][bookmark: _Toc251922211][bookmark: _Toc251923486][bookmark: _Toc251928427][bookmark: _Toc252192306][bookmark: _Toc252867884]LĪGUMA PRIEKŠMETS
1.1. Pasūtītājs pasūta un Izpildītājs apņemas veikt centralizēto ūdensapgādes tīklu izbūves darbu (turpmāk – būvdarbi) Miera ielas posmā no Zemeņu ielas līdz Bauskas ielai, Jelgavā (turpmāk – Būvobjekts), būvuzraudzību (turpmāk –Būvuzraudzība). 
1.2. Izpildītājs Būvuzraudzību veic saskaņā ar Tehnisko specifikāciju (1.pielikums), būvniecības ieceres “Miera ielas un esošā Miera ielas, Aizsargu ielas un Bauskas ielas rotācijas apļa pārbūve, Jelgavā” 2., 3. un 4. kārtu (būvniecības lietas numurs Būvniecības informācijas sistēmā: BIS-BL-389431-8417) (2. pielikums) (turpmāk – Būvprojekts), Izpildītāja piedāvājumu (3.pielikums), Līgumu un Latvijas Republikas normatīvajiem aktiem. 

2. LĪGUMCENA UN MAKSĀŠANAS KĀRTĪBA 
2.1. Līguma cena (turpmāk – Līgumcena) ir skaitlis cipariem un vārdiem euro.  Pievienotās vērtības nodoklis  21% (divdesmit viens procents) ir skaitlis cipariem un vārdiem euro. Līgumcenas un pievienotās vērtības nodokļa kopējā summa ir skaitlis cipariem un vārdiem euro (turpmāk - Līguma summa). 
2.2. [bookmark: _Toc99858913][bookmark: _Toc154971717][bookmark: _Toc164646943][bookmark: _Toc251922214][bookmark: _Toc251923489][bookmark: _Toc251928430][bookmark: _Toc252192309][bookmark: _Toc252867887]Līguma  summa ietver visas izmaksas par Būvuzraudzības savlaicīgu, pilnīgu un kvalitatīvu izpildi, tajā skaitā, apdrošināšanu, transporta izdevumus, apsekošanas izmaksas, darbaspēka izmaksas, dokumentu sagatavošanas un iesniegšanas izmaksas, kā arī jebkādas citas izmaksas, kas nepieciešamas Līgumā paredzēto saistību savlaicīgai, pilnīgai un kvalitatīvai izpildei.
2.3. Līguma 2.1.apakšpunktā noteiktā Līguma summa tiek samaksāta šādā kārtībā: 
2.3.1. Pasūtītājs 1 (vienu) reizi mēnesī maksā Izpildītājam samaksu par iepriekšējā mēnesī veikto Būvuzraudzību, aprēķinot to proporcionāli paveikto būvdarbu apjomam Būvobjektā un ieturot no katra maksājuma 10% (desmit procentus) kā atlikto maksājumu (turpmāk – Ieturējuma nauda), saskaņā ar komersanta, kas veic būvdarbus Būvobjektā (turpmāk – Būvdarbu veicējs), noslēgto līgumu ar Pasūtītāju iesniegtajiem ikmēneša Būvdarbu izpildes aktiem par būvdarbu izpildi Būvobjektā; 
2.3.2. gala maksājums par Būvuzraudzību tiek veikts pēc Būvobjekta nodošanas ekspluatācijā.
2.4. Līguma 2.3.apakšpunktā noteiktie maksājumi tiek veikti ar pārskaitījumu 15 (piecpadsmit) darba dienu laikā no dienas, kad Pasūtītājs ir saņēmis samaksas dokumentus – trīspusēji parakstītu Būvuzraudzības izpildes pieņemšanas-nodošanas aktu (turpmāk – Akts) un rēķinu. 
2.5. Izpildītājs 5 (piecu) darba dienu laikā pēc Būvdarbu veicēja būvdarbu izpildes akta un tā pamatojošās izpilddokumentācijas apstiprināšanas iesniedz Pasūtītājam un Projekta īstenotājam Aktu par iepriekšējā mēnesī faktiski izpildīto Būvuzraudzības apjomu.
2.6. Pasūtītājs un Projekta īstenotājs 5 (piecu) darba dienu laikā izskata saņemto Būvuzraudzības izpildes dokumentāciju par Līguma izpildi un Aktu, paraksta tos vai sagatavo rakstisku pretenziju par Būvuzraudzības kvalitāti, norādot neatbilstības, un nosūta to Izpildītājam.
2.7. Pasūtītājs samaksā Izpildītājam Ieturējuma naudu pilnā apmērā pēc Akta par būves pieņemšanu ekspluatācijā izdošanas, pamatojoties uz Izpildītāja iesniegto rēķinu 15 (piecpadsmit) darba dienu laikā.
2.8. Izpildītājs rēķinu sagatavo elektroniskā veidā.
2.9. Izpildītājam rēķinā jānorāda šādi Pasūtītāja rekvizīti:
	Maksātājs
	Sabiedrība ar ierobežotu atbildību ”JELGAVAS ŪDENS”

	Nodokļa maksātāja reģistrācijas Nr.
	41703001321

	Adrese
	Ūdensvada iela 4, Jelgava, LV-3001

	Bankas nosaukums
	AS SEB banka

	Bankas kods
	UNLALV2X

	Bankas konta Nr.
	LV40UNLA0050023486256


2.10. Līgumā noteiktie maksājumi tiek veikti ar pārskaitījumu uz Līgumā norādīto Izpildītāja norēķinu kontu.
2.11. Puses vienojas, ka, izrakstot rēķinus par sniegto Būvuzraudzību, Izpildītājs var uz e-pasta adresi jelgavas.udens@ju.lv nosūtīt paziņojumu par jauna rēķina izrakstīšanu, pielikumā pievienojot rēķinu. Izpildītāja sagatavotais rēķins uzskatāms par saistošu Pasūtītājam, ja tas satur frāzi: „Rēķins ir sagatavots elektroniski un ir derīgs bez paraksta” un Grāmatvedības likuma 11. panta attaisnojuma dokumentā ietveramos rekvizītus.
2.12. Ja Būvuzraudzība tiek pagarināta Līguma 3.4. apakšpunktā noteiktajā gadījumā un ilgāk par tajā noteikto termiņu, tad Puses vienojas par nākamā termiņa samaksu. Samaksa tiek aprēķināta kā 1 (viena) mēneša izmaksas pie Līguma nosacījumiem (Līguma 2.1. apakšpunktā minētā Līguma summa dalīta ar būvdarbu izpildes termiņa mēnešu skaitu, kas veidojas līdz 3.1. apakšpunktā norādītajam termiņam), kas reizinātas ar Būvuzraudzības termiņa pagarinājuma mēnešu skaitu, ievērojot Līguma 3.4. apakšpunktā noteiktos nosacījumus. 

3. TERMIŅI 
3.1. Līgums stājas spēkā tā parakstīšanas dienā (Līgums stājas spēkā pēc pēdējā pievienotā droša elektroniskā paraksta un tā laika zīmoga datuma) un ir spēkā līdz dienai, kad Puses ir izpildījušas visas tām Līgumā noteiktās saistības, vai dienai, kad tas tiek izbeigts Līgumā noteiktajā kārtībā. Plānotais būvdarbu līguma izpildes termiņš 24 (divdesmit četri) mēneši  no Līguma noslēgšanas dienas, ieskaitot laiku Būvobjekta nodošanai ekspluatācijā.
3.2. Izpildītājs veic Būvuzraudzību:
3.2.1. no būvdarbu uzsākšanas līdz Būvobjekta nodošanai ekspluatācijā saskaņā ar Pasūtītāja, Projekta īstenotāja un Būvdarbu veicēja kalendāro grafiku un Būvuzraudzības plānu;
3.2.2. Būvobjekta būvdarbu garantijas laikā saskaņā ar Tehniskās specifikācijas (1. pielikums) prasībām, par saviem līdzekļiem, nodrošinot Būvuzraudzības pakalpojuma garantijas saistību izpildi.
3.3. Būvuzraudzības veikšana jāpabeidz, kad izpildīti visi Līgumā noteiktie pienākumi. 
3.4. Gadījumā, ja būvdarbu kopējais izpildes termiņš tiek pagarināts no Izpildītāja neatkarīgu un objektīvu iemeslu dēļ vai šāds pagarinājums ir saistīts ar izmaiņām Būvprojektā, attiecīgi tiek pagarināts būvuzraudzības termiņš. Ja Būvuzraudzība pagarinās būvdarbiem, kuru izpildes termiņa pagarinājums nepārsniedz 3 (trīs) mēnešus, par to papildu samaksa netiek veikta un tā ir ietverta Līguma 2.1. apakšpunktā noteiktajā Līguma summā.
3.5. Ja Līgumā noteiktā Būvuzraudzības izpilde tiek pārtraukta vai izbeigta no Izpildītāja neatkarīgu iemeslu dēļ, tad Puses sagatavo Aktu par faktiski veikto Būvuzraudzību, norādot Būvuzraudzības apjomu proporcionāli Būvobjekta būvdarbu izpildītajam apjomam uz Līguma izbeigšanas datumu. Pasūtītājs 15 (piecpadsmit) darba dienu laikā no Akta par faktiski veikto Būvuzraudzību trīspusējas parakstīšanas un atbilstoša rēķina saņemšanas dienas samaksā Izpildītājam par faktiski veikto Būvuzraudzību.
 
4. PUŠU SAISTĪBAS
4.1. [bookmark: _Toc99858914][bookmark: _Toc154971718][bookmark: _Toc164646944][bookmark: _Toc251922215][bookmark: _Toc251923490][bookmark: _Toc251928431][bookmark: _Toc252192310]Izpildītāja pienākumi:
4.1.1. 5 (piecu) darba dienu laikā no Līguma spēkā stāšanās dienas iesniegt Pasūtītājam būvuzraugu profesionālās civiltiesiskās atbildības apdrošināšanas līgumu atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”. Izpildītājam jānodrošina, ka apdrošināšanas līgums ir spēkā visā būvdarbu izpildes un garantijas laikā un savlaicīgi, pirms esošās polises termiņa beigām, tiek pagarināts;
4.1.2. 5 (piecu) darba dienu laikā no Līguma spēkā stāšanās dienas iesniegt Pasūtītājam dokumentus, kas nepieciešami atzīmes saņemšanai par būvdarbu uzsākšanas nosacījumu izpildi saskaņā ar normatīvajiem aktiem (rīkojums par Atbildīgo būvuzraugu un citiem būvuzraugiem, būvuzraudzības plāns);
4.1.3. nodrošināt kvalitatīvu Būvuzraudzības veikšanu Līguma darbības termiņā, veikt Būvuzraudzību saskaņā ar Latvijas Republikas normatīvajiem aktiem, kontrolēt un uzraudzīt būvdarbu izpildi atbilstoši Līguma noteikumiem, Būvprojektam, Būvuzraudzības plānam un Jelgavas valstspilsētas pašvaldības saistošajiem noteikumiem;
4.1.4. nekavējoties brīdināt Pasūtītāju un Projekta īstenotāju, bet, ja tas objektīvu iemeslu dēļ nav iespējams, ne vēlāk kā 2 (divu) darba dienu laikā no dienas, kad tas uzzināja vai tam vajadzēja uzzināt par apstākļiem, kas var ietekmēt Būvuzraudzības kvalitāti vai termiņus, un ne vēlāk kā 5 (piecu) darba dienu laikā no apstākļu konstatēšanas iesniegt  Pasūtītājam un Projekta īstenotājam ietekmes novērtējumu;
4.1.5. veikt visas iespējamās darbības, kā arī sadarboties ar Pasūtītāju un Projekta īstenotāju, lai samazinātu zaudējumus vai izvairītos no sekām, ko var radīt Līguma 4.1.4. apakšpunktā minētie apstākļi;
4.1.6. ievērot konfidencialitāti un sniegt informāciju masu informācijas līdzekļiem tikai pēc tās saskaņošanas ar Pasūtītāju un Projekta īstenotāju;
4.1.7. 5 piecu darba dienu laikā pārbaudīt Būvdarbu veicēja ikmēneša aktus par iepriekšējā periodā izpildīto Būvdarbu daļu un tos pamatojošo izpilddokumentāciju par būvdarbu izpildi un aktā minēto apjomu un kvalitātes atbilstību, tos apstiprināt, iesniedzot Pasūtītājam un Projekta īstenotājam, vai noraidīt, norādot atteikuma pamatojumu, un nosūtīt Būvdarbu veicējam;
4.1.8. sniegt Pasūtītajam un Projekta īstenotājam rakstveidā argumentētus skaidrojumus un ieteikumus sūdzību saņemšanas gadījumos;
4.1.9. pieprasīt no Būvdarbu veicēja Būvuzraudzības procesā atklāto defektu, pārkāpumu vai atkāpju no Būvprojektam, saskaņotām autoruzraudzības izdotām izmaiņām, apstiprinātiem detalizācijas rasējumiem, būvdarbu tāmēm un Latvijas būvnormatīviem, obligātajiem standartiem novēršanu, un uzraudzīt atklāto defektu novēršanas izpildi;
4.1.10. ja nepieciešams, Pasūtītājam un Projekta īstenotājam ierosināt attiecīga līgumsoda piemērošanu Būvdarbu veicējam par līguma saistību neizpildi;
4.1.11. vadīt un protokolēt Pasūtītāja organizētās darba vadības apspriedes;
4.1.12.  ierasties Būvobjektā ne vēlāk kā 3 (trīs) stundu laikā pēc Pasūtītāja vai Projekta īstenotāja, vai būvinspektora, vai Būvvaldes pārstāvja pirmā rakstveida vai mutvārdu pieprasījuma;
4.1.13. atbildēt par informācijas slēpšanu vai nesniegšanu, vai par nepatiesas informācijas sniegšanu Pasūtītājam, Projekta īstenotājam un par tās rezultātā radītajiem zaudējumiem;
4.1.14. nekavējoties informēt Pasūtītāju un Projekta īstenotāju, ja Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
4.2. Atbildīgais būvuzraugs izskata Pasūtītāja, Projekta īstenotāja vai Būvdarbu veicēja iesniegtos dokumentus un 5 (piecu) darba dienu laikā pēc dokumentu saņemšanas vai sevišķi steidzamos gadījumos līdz nākamās darba dienas plkst.16.00 sniedz Pasūtītājam un Projekta īstenotājam atbildi un priekšlikumus par turpmāko rīcību.
4.3. Izpildītājs ir atbildīgs par to, lai visā Līguma izpildes laikā tam būtu spēkā esoši sertifikāti, ja tādi ir nepieciešami saskaņā ar normatīvajiem aktiem, un profesionālās darbības apdrošināšana.
4.4. Izpildītāja tiesības:
4.4.1. pieprasīt no Pasūtītāja un Būvdarbu veicēja Līguma izpildei nepieciešamo dokumentāciju;
4.4.2. apturēt būvdarbus, ja konstatētas patvaļīgas atkāpes no Būvprojekta vai netiek ievērotas Latvijas būvnormatīvos vai darba aizsardzību regulējošos normatīvajos aktos noteiktās prasības, par to nekavējoties informējot Pasūtītāju un Projekta īstenotāju;
4.4.3. saņemt samaksu par veikto Būvuzraudzību saskaņā ar Līguma noteikumiem.
4.5. Pasūtītāja un Projekta īstenotāja saistības:
4.5.1. Pasūtītājs norēķinās ar Izpildītāju par  kvalitatīvi veiktu Būvuzraudzību Līgumā noteiktajā kārtībā;
4.5.2. Pasūtītājs un Projektu īstenotājs sniedz Izpildītājam viņu rīcībā esošo Līguma izpildei nepieciešamo informāciju un dokumentāciju;
4.5.3. Pasūtītājs un Projekta īstenotājs izskata Izpildītāja iesniegtos dokumentus, tai skaitā, samaksas dokumentus, 5 (piecu) darba dienu laikā no dokumentu saņemšanas dienas un akceptēt tos vai izsaka iebildumus;
4.5.4. Pasūtītājs un Projekta īstenotājs veic Būvuzraudzības izpildes kontroli, tās atbilstību Līguma un normatīvo aktu nosacījumiem;
4.5.5. pēc nepieciešamības organizēt darba vadības apspriedes un apsekošanas;
4.5.6. Pasūtītājs un Projekta īstenotājs ziņo būvniecību uzraugošajām iestādēm, ja Būvobjektā tiek pārkāptas normatīvo aktu prasības būvniecības jomā;
4.5.7. ja Pasūtītājs un Projekta īstenotājs konstatē, ka Būvuzraudzība netiek veikta atbilstoši Līgumam, par to tiek sagatavota, un Izpildītājam uz Līguma 13.3. apakšpunktā norādīto e-pasta adresi nosūtīta pretenzija;
4.5.8. ja Būvobjekts netiek pieņemts ekspluatācijā, tad Pasūtītājs un Projekta īstenotājs izvērtē kompetentās iestādes lēmumā norādīto un Izpildītājam dod papildus uzdevumus.
4.6. Puses savstarpēji ir atbildīgas par otrai Pusei, kā arī trešajām personām nodarītajiem zaudējumiem, ja tie radušies vienas Puses vai tās darbinieku, kā arī šīs Puses līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.



5. IZPILDĪTĀJA SPECIĀLISTI UN APAKŠUZŅĒMĒJI
5.1. [bookmark: _Toc99858917][bookmark: _Toc154971721][bookmark: _Toc164646946][bookmark: _Toc251922217][bookmark: _Toc251923492][bookmark: _Toc251928433][bookmark: _Toc252192312][bookmark: _Toc252867906]Būvuzraudzības veikšanai Izpildītājs iesaista savā Atklāta konkursa piedāvājumā norādīto personālu un apakšuzņēmējus. Izpildītājs ir atbildīgs par iesaistītā personāla un apakšuzņēmēju veiktās Būvuzraudzības daļas atbilstību Līguma un normatīvo aktu prasībām. Izpildītāja atbildīgais būvuzraugs Būvobjektā - Vārds Uzvārds, sertifikāta Nr.
5.2. Apakšuzņēmēju saraksts:
5.2.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam un Projekta īstenotājam Būvuzraudzības izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus; 
5.2.2. Līguma izpildes laikā Izpildītājs paziņo Pasūtītājam un Projekta īstenotājam par jebkurām apakšuzņēmēju sarakstā norādītās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvuzraudzības veikšanā.
5.2.3.  Apakšuzņēmēja, kura veicamās Būvuzraudzības daļas vērtība visā Līguma darbības laikā ir mazāka par 10 000 euro (desmit tūkstošiem euro), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstveidā ir paziņojis Pasūtītājam un Projekta īstenotājam par tā maiņu vai jaunu apakšuzņēmēju piesaistīšanu, iesniedzot Pasūtītājam un Projekta īstenotājam informāciju par apakšuzņēmēju, tam nododamo Būvuzraudzības daļu un norādot izpildāmās Būvuzraudzības apjomu no Līguma vērtības naudas izteiksmē.
5.3. Būvuzraudzības veikšanai Izpildītājs iesaista savā piedāvājumā norādīto personālu un apakšuzņēmējus, kā arī apakšuzņēmēju sarakstā norādītos apakšuzņēmējus. Izpildītājs ir atbildīgs par iesaistītā personāla un apakšuzņēmēju veiktā darba atbilstību Līguma prasībām.
5.4. Izpildītājs nav tiesīgs bez saskaņošanas ar Pasūtītāju un Projekta īstenotāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs un Projekta īstenotājs var prasīt personāla un apakšuzņēmēja viedokli par nomaiņas iemesliem. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos, un ja piedāvātais personāls atbilst Atklāta konkursa dokumentos personālam izvirzītajām prasībām un tam ir vismaz tāda paša kvalifikācija un pieredze kā personālam, kas tika vērtēts, nosakot saimnieciski visizdevīgāko piedāvājumu.
5.5. Ja Izpildītājs vēlas veikt tāda apakšuzņēmēja nomaiņu, kurš Izpildītāja piedāvājumā norādīts kā apakšuzņēmējs, kura veicamās Būvuzraudzības daļas vērtība visā Līguma  darbības laikā ir 10 000 euro (desmit tūkstoši euro) vai lielāka, vai jauna apakšuzņēmēja iesaistīšanu, kura veicamās Būvuzraudzības daļa plānota 10 000 euro (desmit tūkstoši euro) vai lielāka, tad Izpildītājam jāiesniedz rakstveida iesniegums Pasūtītājam un Projekta īstenotājam, norādot ziņas par apakšuzņēmēju un tam nododamās Būvuzraudzības daļu - daļas nosaukumus un izpildāmo Būvuzraudzības apjomu no Līguma vērtības naudas izteiksmē, un jāsaņem rakstveida piekrišana.
5.6. Pasūtītājs un Projekta īstenotājs nepiekrīt piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
5.6.1. Izpildītāja piedāvātais personāls vai apakšuzņēmējs neatbilst tām Atklāta konkursa dokumentos noteiktajām prasībām, kas attiecas uz Izpildītāja personālu vai apakšuzņēmēju;
5.6.2. tiek nomainīts apakšuzņēmējs, uz kura iespējām Atklātā konkursā izraudzītais pretendents balstījies, lai apliecinātu savas kvalifikācijas atbilstību Atklāta konkursa dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Atklātā konkursā izraudzītais pretendents atsaucies, apliecinot savu atbilstību Atklātā konkursā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Atklātā konkursā;
5.6.3. piedāvātais apakšuzņēmējs, kura sniedzamās Būvuzraudzības vērtība ir vismaz 10 000 euro (desmit tūkstoši euro), atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Atklātā konkursā;
5.6.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem.
5.7. Pasūtītājs un Projekta īstenotājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Atklāta konkursa dokumentos noteiktajiem piedāvājuma izvērtēšanas kritērijiem. Jaunā apakšuzņēmēja atbilstību Projekta īstenotājs pārbauda saskaņā ar Publisko iepirkumu likuma 62. panta piekto daļu.
5.8. Projekta īstenotājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Projekta īstenotājs nosacījumu pārbaudi saskaņā ar Līguma 5.6. apakšpunktu veic uz attiecīgā lēmuma pieņemšanas dienu.

6. LĪGUMSODS
6.1. [bookmark: _Toc23233719][bookmark: _Toc99858919][bookmark: _Toc154971722][bookmark: _Toc164646947][bookmark: _Toc251922218][bookmark: _Toc251923493][bookmark: _Toc251928434][bookmark: _Toc252192313][bookmark: _Toc252867907]Izpildītājam ir tiesības prasīt līgumsodu, ja Pasūtītājs kavē maksājumus par Būvuzraudzību, 0,1% (nulle komats viens procents) apmērā no neveiktā maksājuma summas (parāda) par katru nokavēto maksājuma dienu, bet kopsummā ne vairāk kā 10% (desmit procenti) no neveiktā maksājuma summas (parāda).
6.2. Pasūtītājam ir tiesības prasīt no Izpildītāja līgumsodu par Līguma, t.sk. Tehniskajā specifikācijā (1. pielikums) noteikto prasību neizpildi vai nepienācīgu izpildi 50 euro (piecdesmit euro) apmērā par katru ar aktu konstatēto gadījumu. Kopējais Izpildītājam piemēroto līgumsodu apmērs (kopsumma) nevar pārsniegt 10% (desmit procentus) no Līgumcenas.
6.3. Aprēķināto līgumsodu un/vai zaudējumu atlīdzību Pasūtītājs ir tiesīgs ieturēt no Izpildītāja  iesniegtā rēķina tādā apmērā, kāda ir aprēķinātā līgumsoda un/vai zaudējumu summa.
6.4.  Līgumsoda samaksa neatbrīvo Puses no ar Līgumu uzņemto saistību turpmākas izpildes.


7. [bookmark: _Toc23233720][bookmark: _Toc99858920][bookmark: _Toc154971723][bookmark: _Toc164646948][bookmark: _Toc251922219][bookmark: _Toc251923494][bookmark: _Toc251928435][bookmark: _Toc252192314][bookmark: _Toc252867908]LĪGUMA GROZĪŠANA
7.1. Puses ir tiesīgas izdarīt grozījumus, papildinājumus Līguma noteikumos, par to rakstveidā vienojoties un nemainot Līguma vispārējo raksturu (veidu un Atklātā konkursa procedūras dokumentos noteikto mērķi) un, ja veiktie Līguma grozījumi atbilst vienam no šādiem gadījumiem:
7.1.1. grozījumi ir nebūtiski;
7.1.2. grozījumi ir būtiski un tie ir paredzēti Līgumā; 
7.1.3. grozījumi ir būtiski un tiek izdarīti, jo Projekta īstenotājam ir nepieciešami papildu pakalpojumi, kas nebija iekļauti Atklātā konkursā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau Atklātā konkursā iegādāto aprīkojumu, pakalpojumiem vai iekārtām, vai Izpildītāja maiņa radītu ievērojamas grūtības;
7.1.4. grozījumi ir būtiski un tie ir nepieciešami tādu iemeslu dēļ, kurus Pasūtītājs un/vai Projekta īstenotājs iepriekš nevarēja paredzēt.
7.2. Puses, savstarpēji vienojoties, ir tiesīgas grozīt Līguma 2. punktā noteikto samaksas kārtību.
7.3. Jebkuri Līguma grozījumi vai papildinājumi stājas spēkā pēc tās rakstveida noformēšanas un visu Pušu parakstīšanas un kļūst par Līguma neatņemamām sastāvdaļām.

8. [bookmark: _Toc373489531][bookmark: _Toc427584257] LĪGUMA DARBĪBAS IZBEIGŠANA
8.1. Izpildītājam ir tiesības vienpusēji izbeigt Līgumu, bez Pušu rakstveida vienošanās, par to rakstveidā paziņojot Pasūtītājam un Projekta īstenotājam vismaz 30 (trīsdesmit) dienas iepriekš, ja Pasūtītājs un/vai Projekta īstenotājs nepilda Līguma noteikumus vai uzdod Izpildītājam veikt tādas darbības, kas neatbilst Līguma vai normatīvo aktu prasībām.
8.2. Pasūtītājam, saskaņojot ar Projekta īstenotāju, ir tiesības vienpusēji izbeigt Līgumu, bez Pušu rakstveida vienošanās, par to rakstveidā paziņojot Izpildītājam vismaz 10 (desmit) dienas iepriekš, ja:
8.2.1. Izpildītāja vainas dēļ ir radušās būtiskas būvdarbu neatbilstības;
8.2.2. Izpildītājs nepilda Līgumā noteiktās saistības;
8.2.3. būvdarbi Būvobjektā nav uzsākti un/vai Būvobjekta būvdarbu līgums ir izbeigts;
8.2.4. Būvobjekta būvdarbu līgums tiek izbeigts pirms Līguma 3.1. apakšpunktā noteiktā būvdarbu izpildes termiņa un/vai Būvobjekts nav nodots ekspluatācijā;
8.2.5. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu; 
8.2.6. Publisko iepirkumu likuma 64. panta pirmajā daļā noteiktajos gadījumos;
8.2.7. ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
8.2.8. Izpildītājs nodrošina, ka līguma izpildē tiek ievērotas piemērojamās Eiropas Savienības un Latvijas Republikas starptautisko un nacionālo sankciju prasības, tai skaitā attiecībā uz Krievijas Federācijas un Baltkrievijas Republikas izcelsmes precēm, pakalpojumiem un sankcionētām personām. Šī pienākuma pārkāpums uzskatāms par būtisku līguma pārkāpumu un dod Pasūtītājam tiesības vienpusēji atkāpties no līguma.
8.2.9. Izpildītājs  neuztur spēkā Līgumā pieprasīto apdrošināšanu.
8.3. Ja Līgums tiek izbeigts pirms Līguma 3.1. apakšpunktā noteiktā termiņa, Pusēm neizpildot Līguma saistības pilnā apmērā, Izpildītājam 14 (četrpadsmit) dienu laikā jāiesniedz Pasūtītājam visa Būvuzraudzības dokumentācija saskaņā ar Tehnisko specifikāciju (1.pielikums), Līguma noteikumiem un normatīvajiem aktiem, kuru Pasūtītājs tālāk nodod Projekta īstenotājam.
8.4. Tiesību vienpusēji atkāpties no Līguma vai prasīt Līguma atcelšanu var izlietot, ja Puse ir paziņojusi par iespējamo vai plānoto Līguma atcelšanu vai atkāpšanos pārējām Pusēm, un tā nav novērsusi vai nevar novērst Līguma atcelšanas pamatu paziņojumā noteiktajā termiņā (ja tas bija noteikts paziņojumā). Paziņojums, kas parakstīts ar drošu elektronisko parakstu, tiek nosūtīts uz Līguma 13.5. apakšpunktā norādītajiem Pušu e - pastiem.
8.5. Līdz Līguma vienpusējas izbeigšanas dienai, Puses ir tiesīgas sniegt motivētu un pamatotu paskaidrojumu attiecībā uz Līguma atcelšanas pamatojumu, bet tas nevar būt par pamatu Līguma atstāšanai spēkā, ja paziņojumu atsūtījusī Puse šo paskaidrojumu uzskata par nepamatotu. 
8.6. Līgums ir uzskatāms par atceltu/vienpusēji izbeigtu nākamajā darba dienā, ja Puses neceļ iebildumus līdz paziņojumā, kas nosūtīts Līguma 8.4. apakšpunktā noteiktajā kārtībā, norādītajam termiņam.
8.7. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
8.8. Savstarpēji rakstveidā vienojoties, Puses ir tiesīgas izbeigt Līgumu pirms termiņa cita iemesla dēļ.
9. [bookmark: _Toc23233721][bookmark: _Toc99858921][bookmark: _Toc154971724][bookmark: _Toc164646949][bookmark: _Toc251922220][bookmark: _Toc251923495][bookmark: _Toc251928436][bookmark: _Toc252192315][bookmark: _Toc252867909]DATU AIZSARDZĪBA
9.1. Fizisko personu datus Pusēm ir tiesības apstrādāt tikai ar mērķi nodrošināt Līgumā noteikto saistību izpildi un ievērojot normatīvajos aktos noteiktās prasības šādu datu apstrādei un aizsardzībai, t.sk. Vispārīgās datu aizsardzības regulas prasības.
9.2. Puses apņemas personu datus apstrādāt tikai, ja ir atbilstošs tiesiskais pamats un nodrošināt tiem normatīvo aktu prasībām atbilstošu aizsardzības līmeni.
9.3. Ja Puses datu aizsardzībai izmanto dokumentu šifrēšanu, ne vēlāk kā 10 (desmit) minūtes pēc to nosūtīšanas jāsniedz elektroniskās atslēgas parole šifrētās datnes atvēršanai, izmantojot citu saziņas kanālu, piemēram, tālruni.
9.4. Puses nenodod personu datus tālāk trešajām personām, izņemot gadījumus, kad tas nepieciešams Līguma izpildes nodrošināšanai vai datu nodošanu paredz normatīvie akti. Ja tiesiskais pamats datu apstrādei ir datu subjekta piekrišana, tad to no datu subjekta iegūst attiecīgās datu apstrādes Pārzinis. Ja Pusēm rodas pienākums no otras Puses iegūtos fiziskās personas datus nodot tālāk trešajām personām, tas pirms šādu datu nodošanas informē par to otru Pusi, ja vien normatīvie akti to neparedz vai neaizliedz.
9.5. Pēc otras Puses vai datu subjekta pieprasījuma, ja tas iespējams, iznīcina no otras Puses iegūtos fizisko personu datus, ja tie vairs nav nepieciešami Līguma izpildei un to glabāšanu neparedz normatīvie akti.
9.6. Puses apņemas informēt savus pilnvarotos pārstāvjus, kuru personu dati (identificējoša informācija, kontaktinformācija) tiek nodoti otrai Pusei, par to, ka tās personas dati tiek apstrādāti šādam nolūkam, kā arī informēt par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.
9.7. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.
9.8. Informāciju par Jelgavas valstspilsētas pašvaldības veikto personas datu apstrādi pieejama Jelgavas valstspilsētas pašvaldības tīmekļa vietnē www.jelgava.lv, datu aizsardzības speciālista kontaktinformācija, t.sk. datu aizsardzības incidentu/pārkāpumu gadījumā, tālr. +371 63005444, e-pasts: dati@jelgava.lv.
10. IEROBEŽOTAS PIEEJAMĪBAS INFORMĀCIJA
10.1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstveida piekrišanas. Šim noteikumam nav laika ierobežojuma un uz to neattiecas Līguma darbības termiņš.
10.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar Latvijas Republikas aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
10.3. Informācijas neizpaušanas noteikumi neattiecas arī uz gadījumiem, kad Latvijas Republikas normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa Latvijas Republikas normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.

11. NEPĀRVARAMA VARA
11.1. [bookmark: _Toc23233722][bookmark: _Toc99858922][bookmark: _Toc154971725][bookmark: _Toc164646950][bookmark: _Toc251922221][bookmark: _Toc251923496][bookmark: _Toc251928437][bookmark: _Toc252192316][bookmark: _Toc252867910]Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
11.2. Puse, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno dokuments, kuru pieņēmusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Puse netiek atbrīvota no Līguma saistību izpildes.
11.3. Nepārvaramas varas vai ārkārtēja rakstura apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Puses vienojas par Līguma izbeigšanu.
12. STRĪDU RISINĀŠANA
[bookmark: _Toc23233723][bookmark: _Toc99858923][bookmark: _Toc154971726][bookmark: _Toc164646951][bookmark: _Toc251922222][bookmark: _Toc251923497][bookmark: _Toc251928438][bookmark: _Toc252192317][bookmark: _Toc252867911]Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvajos aktos noteiktajā kārtībā.

13. CITI NOTEIKUMI
13.1. Līguma izpildi Projekta īstenotāja vārdā vada vecākais projektu vadītājs vārds uzvārds, tālrunis: numurs, e-pasts: adrese .
13.2. Projekta īstenotājs par Būvniecības procesa vadītāju Līguma izpildes laikā nozīmē amata nosaukums /vārds, uzvārds/, tālrunis /numurs/.
13.3. Projekta īstenotājs pilnvaro Jelgavas valstspilsētas pašvaldības iestādes “Centrālā pārvalde” Attīstības un pilsētplānošanas departamenta vadītāju Projekta īstenotāja vārdā parakstīt visus ar Līguma izpildi saistītos pieņemšanas - nodošanas aktus, vadītāja prombūtnes laikā Attīstības un pilsētplānošanas departamenta vadītāja vietnieku.
13.4.   Līguma izpildi Pasūtītāja vārdā vada amata nosaukums, vārds, uzvārds, mobilais tālrunis: numurs, e-pasts: adrese.
13.5. Līguma izpildi Izpildītāja vārdā vada amats, vārds uzvārds, mobilais tālrunis: numurs, e-pasts: adrese.
13.6. Līguma 13.1., 13.2., 13.4. un 13.5. apakšpunktā norādītie Pušu pārstāvji ir atbildīgi par Līguma izpildes uzraudzīšanu, tai skaitā, par Aktu sagatavošanu un parakstīšanu, savlaicīgu rēķinu iesniegšanu un pieņemšanu, apstiprināšanu un nodošanu apmaksai u.tml..
13.7. Līgumā paredzētie un visi cita veida paziņojumi starp Pusēm tiek īstenoti tikai rakstveidā. Paziņojumi, kas netiek īstenoti rakstveidā, tiek uzskatīti par spēkā neesošiem. Dokumentu ātrākai apritei, tiek izmantots elektroniskais pasts: Izpildītāja e-pasts: adrese un Pasūtītāja e-pasts: jelgavas.udens@ju.lv, Projekta īstenotāja e-pasts: adrese. Visi dokumenti, kas nosūtīti elektroniski, uzskatāmi par paziņotiem otrajā darba dienā pēc to nosūtīšanas.
13.8. Ja kāds no Līguma noteikumiem tiek pārtraukts vai apturēts uz noteiktu periodu, vai kļūst spēkā neesošs, tas neietekmē pārējo Līguma nosacījumu spēkā esību.
13.9. Izpildītājam ir pienākums viena mēneša laikā brīdināt Pasūtītāju un Projekta īstenotāju par gaidāmo reorganizāciju vai likvidāciju, kā arī nekavējoties informēt par izmaiņām rekvizītos, statusā, un, ja tiek ierosināta lieta par atzīšanu par maksātnespējīgu. Pasūtītājam un Projekta īstenotājam ir pienākums nekavējoties informēt Izpildītāju par izmaiņām rekvizītos un pilnvarotās personas maiņu.
13.10. Visos jautājumos, kas nav noregulēti Līgumā, Puses vadās no Atklāta konkursa dokumentācijas prasībām, Izpildītāja piedāvājuma un normatīvajiem aktiem.
13.11. Šī Līguma nosacījumi ir saistoši Pusēm līdz visu Līgumā noteikto saistību izpildei, kā arī to tiesību un saistību pārņēmējiem. Izpildītāja aizstāšana ar citu izpildītāju ir pieļaujama, ja Izpildītāju (Atklātā konkursā izraudzīto pretendentu) aizstāj ar citu izpildītāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju un šis izpildītājs atbilst paziņojumā par līgumu vai Atklāta konkursa dokumentos noteiktajām kvalifikācijas prasībām, un uz to neattiecas Publisko iepirkumu likuma 42. otrajā daļā paredzētie izslēgšanas iemesli. 
13.12. Parakstot Līgumu, Izpildītājs apliecina, ka uz Līguma noslēgšanas dienu Izpildītājam nav piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
13.13. Līgums sagatavots divos eksemplāros, pa vienam Līguma eksemplāram katrai Pusei vai/ Līgums sagatavots un parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks.
13.14. Līguma sastāvdaļa ir šādi pielikumi:
13.14.1. Tehniskā specifikācija;
13.14.2. Būvniecības ieceres dokumentācija (pieejama būvniecības lietas numurs Būvniecības informācijas sistēmā: BIS-BL-856944-15582);
13.14.3. Izpildītāja piedāvājums atsevišķā sējumā.

14. PUŠU REKVIZĪTI:

	Sabiedrība ar ierobežotu atbildību “JELGAVAS ŪDENS”
	

	Reģistrācijas Nr.

	Adrese

